У Вікіпедыі ёсць артыкулы пра іншых асоб з прозвішчам Дземянцей.
**Васіль Іванавіч Дземянцей** (нар. 1954, в. Застарынне, Чашніцкага раёна Віцебскай вобласці) — беларускі дзяржаўны дзеяч.

Біяграфія
---------

У 1981 г. скончыў Паўночна-Заходні завочны політэхнічны інстытут, у 1985 годзе — Вышэйшыя курсы КДБ СССР, у 1999 — Акадэмію кіравання пры Прэзідэнце Беларусі.

У 1983 года прыняты на службу ў органы дзяржаўнай бяспекі. Службу праходзіў на пасадах оперупаўнаважанага, старэйшага оперупаўнаважанага Лепельскага раённага аддзела і аддзела УКДБ БССР Віцебскай вобласці, начальніка Лепельскага РА, намесніка начальніка аддзела, намесніка начальніка службы, начальніка аддзела УКДБ Рэспублікі Беларусь Віцебскай вобласці. У 1996 годзе прызначаны намеснікам начальніка УКДБ Віцебскай вобласці, у 2001 годзе — начальнікам Упраўлення.

У 2005—2007 гг. — першы намеснік старшыні Камітэта дзяржаўнай бяспекі. На пасадзе рабіў гучныя заявы аб «памкненнях» замежных спецслужбаў, у тым ліку ЗША, у «дэстабілізацыі» палітычнага становішча ў Беларусі (аж да інтэрвенцыі), «фінансаванні» Захадам беларускай апазіцыі, стварэнні ў сумежных краінах апорных баз уздзеяння і пунктаў сачэння, падрыхтоўцы баевікоў у лагерах Літвы і Польшчы і стварэнні груп для звяржэння канстытуцыйнага ладу ўсімі магчымымі відамі экстрэмісцкай дзейнасці, уключаючы тэрарызм, выкрыванні змовы з мэтай сілавога захопу ўлады радыкальнай апазіцыяй пасля прэзідэнцкіх выбараў 2006 года.

У ліпені 2007 года Дземянцей разам з тагачасным кіраўніком КДБ Сцяпанам Сухарэнкам пазбавіліся сваіх пасадаў, пасля чаго ў СМІ з’явілася інфармацыя пра іх арышт. Пазней у інтэрв’ю расійскай газеце «Завтра» прэзідэнт Аляксандр Лукашэнка заявіў:

|  |  |  |
| --- | --- | --- |
| "| У нас старшыня КДБ нядаўна зляцеў з пасады. Ён гатоўкай плаціў будаўнікам свайго дома, прама з пачкі. Пытаю: «Дзе ўзяў грошы?» «Мне ў Расіі далі пазыку». «Скажы адрас». Праверылі, адрасу няма. Вось і ўсё, прагналі. | "|

З 2008 да 2011 гг. — намеснік старшыні Дзяржаўнага мытнага камітэта. У 2011—2016 гг. начальнік Гродзенскай рэгіянальнай мытні. Практычна адразу пасля зняцця з яго санкцый ЕС у пачатку 2016 года Дземянцей падаў у адстаўку са сваёй пасады і сышоў у прыватны бізнес, непасрэдна звязаны з ягонай службай на дзяржаўнай мяжы і мытні: з мытным афармленнем і перамяшчэннем грузаў праз мяжу.

Працаваў намеснікам дырэктара ТАА «Брэміна груп», якая пазіцыянуе сябе нацыянальным лагістычным аператарам у галіне мытнай і складской лагістыкі і якая мае транспартна-лагістычныя цэнтры ў пунктах пропуску «Бераставіца» і «Брузгі», што знаходзяцца ў зоне адказнасці Гродзенскай рэгіянальнай мытні, якую раней узначальваў Дземянцей.

На пасадзе намесніка дырэктара камерцыйнай фірмы паралельна ўзначальваў будаўніцтва мультымадальнага прамыслова-лагістычнага комплексу «Брэміна-Орша» (п. Балбасава, Аршанскі раён), якому планавалася надаць фактычны статус афшорнай зоны. Кошт інвестпраекта ацэньваўся ў сотні мільёнаў долараў і прадугледжваў будаўніцтва соцень тысяч вытворчых, складскіх і адміністрацыйна-офісных памяшканняў. Пасля ўзначаліў ТАА «Брэміна груп».

Узнагароды
----------

Ганаровы супрацоўнік органаў дзяржаўнай бяспекі Рэспублікі Беларусь. Узнагароджаны медалямі «За бездакорную службу» I, II і III ступені.

Санкцыі ЕС і іншых краін
------------------------

У 2011 годдзе, пасля прэзідэнцкіх выбараў 2010 года, якія Еўрапейскім Саюзам былі прызнаны недэмакратычнымі, а таксама гвалоўнага разгону Плошчы 2010, быў унесены у спіс беларускіх чыноўнікаў, якім быў забаронены ўезд у ЕС. У 2012 годзе Савет Еўрапейскага саюза прызнаў Дземянцея адказным за рэпрэсіўную працу КДБ супраць грамадзянскай супольнасці і дэмакратычнай апазіцыі.

20 лістапада 2020 года ўнесены ў санкцыйныя спісы Літвы, Латвіі і Эстоніі.

Зноскі
------

1. 1 2 3 4  Генерал КДБ і мытнай службы ўзначаліў буйны бізнэс
2. ↑  Опубликован черный список невъездных в ЕС белорусов (дополнено) (руск.)(недаступная спасылка).  KP.BY (2 февраля 2011). Архівавана з першакрыніцы 2 кастрычніка 2021. Праверана 22 чэрвеня 2020.
3. ↑  COUNCIL IMPLEMENTING REGULATION (EU) No 84/2011 of 31 January 2011 amending Regulation (EC) No 765/2006 concerning restrictive measures against President Lukashenko and certain officials of Belarus
4. ↑  COUNCIL DECISION 2012/642/CFSP of 15 October 2012 concerning restrictive measures against Belarus
5. ↑  Литва, Латвия и Эстония расширили санкционные списки беларусских чиновников (руск.). *reform.by* (20 лістапада 2020). Праверана 5 верасня 2021.

Спасылкі
--------

* Генерал КДБ і мытнай службы ўзначаліў буйны бізнэс